Nézd, én készséggel elismerem, ha hibázok, persze abban esetben, amikor tudom, hogy hol. Természetesen tudom, hogy az alapértelmezés, a viszonyítási alap a FÖMI. Most sorra veszem, mit teszek, hol hibázok? Kérlek másold ki a hivatkozásokat, annak érdekében, hogy biztosan ne beszéljünk el egymás mellett. Úgy rémlik, hozzászólásnál szöveget formázni, vagy linkelni. Elküldhetném üzenetben is, de úgy csak Te látod, szívesen elolvasnám más véleményét, javaslatát is.
1. Megnyitom a JOSM-t. (https://kisskarikak.com/Kepek/Egyeb/hiba01.jpg)
2. A „Légi felvételek” menüpontban megnyitom az alapértelmezett OpenStreetMap Carto térképet. (https://kisskarikak.com/Kepek/Egyeb/hiba02.jpg)
3. Kiválasztom és letöltöm azt a területet, ahol szerkeszteni szeretnék. (https://kisskarikak.com/Kepek/Egyeb/hiba03.jpg)
4. A „Légi felvételek” menüpontban megnyitom a FÖMI 2015 térképet, ami alapján szerkesztek, rajzolom a házakat. (https://kisskarikak.com/Kepek/Egyeb/hiba04.jpg)
5. látszik, hogy a FÖMI és az OSM Carto nincs fedésben, kissé el vannak csúszva egymástól. 
(https://kisskarikak.com/Kepek/Egyeb/hiba05.jpg)
6. Ezért a „Légi felvétel” menüpontból kiválasztom a „Légifelvétel-eltolás” pontot, majd abból a „FÖMI ortofoto 2015”-t  A jelenlegi eltolás mértéke: 6.57; 1.80. Erre írtam, hogy ez a 6.57 soknak tűnik. (https://kisskarikak.com/Kepek/Egyeb/hiba06.jpg)
7. A FÖMI eltolásával megpróbálom fedésbe hozni a térképi elemeket. Nyilván csak egy része sikerül. Úgy rémlik még mondták is a szakavatottabbak, hogy van, amikor már  az utca végén újra kell kalibrálni, igazítani a térképet. Igazítás után így néz ki. Látható, hogy a bal oldali problémás rész fedésbe került, viszont jobb oldalon elcsúsztak az elemek. (https://kisskarikak.com/Kepek/Egyeb/hiba07.jpg)
A hiba talán abból adódhatott, hogy sok volt az eltolás. Nem tudom, mi a jó megoldás.